**Такмичење за најбољу студентску идеју на Универзитету у Крагујевцу**

Канцеларија за пословну подршку Универзитета у Крагујевцу, организује [Такмичење за најбољу студентску идеју](http://www.bsokg.kg.ac.rs/index.php?pageview=takmicenje) у сарадњи са Бизнис иновационим центром Крагујевац.

Право учешћа имају сви студенти основних, мастер и докторских студија, и то у тимовима од 2 до 4 члана (истраживачи и професори такође могу бити део тима).

**Такмичење** је покренуто у оквиру WBCInno пројекта као регионална иницијатива (Србија, Босна и Херцеговина, Црна Гора) и спровешће се кроз пет локалних такмичења у Крагујевцу, Новом Саду, Бањој Луци, Зеници и Подгорици. Победници са пет локалних такмицења це учествовати на Регионалном финалом такмичењу које ће бити одржано у Београду.

**Пријављивање** **тимова и идеја се врши** онлајн преко [UKG INNO платформе](http://www.bsokg.kg.ac.rs/index.php?pageview=pravilautakm) **до 1. априла 2015.** **године.**

За отварање налога на UKG INNO платформи потребно је послати имејл Канцеларији за пословну подршку Универзитета у Крагујевцу на bsokg@kg.ac.rs са подацима чланова тима (име и презиме, корисничко име, имејл адреса и контакт телефон).

**Календар такмичења:**

* *18. фебруар - 1. април 2015.* - Пријављивање идеја на платформи
* *5. април 2015.* - Листа одабраних идеја и тимова
* *6. април - 1. јун 2015.* - Реализација предузетничких обука за развој идеје и пословног модела
* *јун - 6. јун 2015.* - Оцењивање и избор 6 најбољих идеја
* *6. јун - 15. јун 2015.* - Менторска подршка у припреми *питцх* презентације за изабране идеје
* *јун 2015.* - Локално финале на Универзитету у Крагујевцу (проглашење 2 победничке идеје и додела награда)
* *јул - август 2015***.** - Наградно путовање у иностранство за најбољи тим и припрема за регионално такмичење
* *септембар 2015.* - Регионално финале (10 победничких тимова из Србије, Босне и Херцеговине, Црне Горе)

**Награде**

**1.** Наградно путовање за први победнички тим - посета партнерским институцијама у Аустрији, Немачкој, Енглеској или Шпанији

**2.** Новчане награде предузећа спонзора

**3.** Бесплатна израда брзих прототипова за два тима

**4.** Бесплатан закуп пословног простора у Бизнис иновационом центру Крагујевац у првој години пословања за један од победничких тимова

**5.** И остале награде

Позивамо све заинтересоване студенте и истраживаче да пријаве своје идеје и тимове до 1. априла 2015.

Више детаља о условима такмичења можете наћи на званичној интернет презентацији [Канцеларије и такмичења](http://www.bsokg.kg.ac.rs/index.php?lang=sr&pageview=takmicenje).

Флајер програма можете преузети овде.

Тим Канцеларије за пословну подршку Универзитета у Крагујевцу

Сестре Јањић 6

34000 Крагујевац

Тел. 034 501 201

E-mail. bsokg@kg.ac.rs

[www.bsokg.kg.ac.rs](http://www.bsokg.kg.ac.rs)